ભારતીય ટીમ આજે પ્રેમદાસા સ્ટેડિયમમાં ત્રિકોણીય શ્રેણીની પ્રથમ મેચ રમવા જઇ રહી છે. જ્યા તેનો પ્રથમ મુકાબલો યજમાન ટીમ શ્રીલંકા સાથે થશે. આ ત્રિકોણીય શ્રેણીમાં ભારત, બાંગ્લાદેશ અને શ્રીલંકાની ટીમ ભાગ લેવા જઇ રહી છે. સુત્રોનાં જણાવ્યાં મુજબ શ્રીલંકા સરકારે બંન્ને ટીમની સુરક્ષાની જવાબદારી લીધી છે. શ્રીલંકામાં કટોકટી જાહેર થયા બાદથી આઇસીસી ચિંતામાં મુકાઇ ગઇ હતી. મળતી માહિતી અનુસાર શ્રીલંકા સરકાર દ્વારા આ નિર્ણય મુસ્લિમ અને બૌદ્ધ સમુદાયો વચ્ચે ભારે હિંસા થયા બાદ લેવામાં આવ્યો છે. આ બંન્ને સમુદાયો વચ્ચે છેલ્લા એક વર્ષથી તણાવની સ્થિતિમાં વધારો થયો છે. બૌદ્ધ સમુદાયના લોકોનો આરોપ છે કે, મુસલમાનો દેશમાં ધર્મ પરિવર્તન કરાવી રહ્યા છે અને તેમના પ્રચિન અને ઐતિહાસિક સ્થળોને તોડી રહ્યા છે.